b'\n_START_ARTICLE_\nEllen Kushner\n_START_PARAGRAPH_\nEllen Kushner (s. 6. lokakuuta 1955 Washington, DC) on yhdysvaltalainen fantasiakirjailija ja radiotoimittaja. Kushnerin romaani Thomas Riiminiekka (1990) voitti World Fantasy -palkinnon ja Mythopoeic-palkinnon 1991. Suomessa se voitti vuoden parhaalle k\xc3\xa4\xc3\xa4nn\xc3\xb6sfantasiateokselle jaettavan T\xc3\xa4htifantasia-palkinnon vuonna 2009._NEWLINE_Uransa alussa Kushner kirjoitti Choose Your Own Adventure -pelikirjoja. H\xc3\xa4nen esikoisromaaninsa Swordspoint julkaistiin vuonna 1987. Sen kanssa samaan fantasiamaailmaan ovat sittemmin sijoittuneet my\xc3\xb6s h\xc3\xa4nen kirjansa Fall of Kings (2002, yhdess\xc3\xa4 Delia Shermanin kanssa) ja Priviledge of the Sword (2006). Fantasiakirjallisuuden asiantuntijan Jukka Halmeen mukaan Kushner on \xe2\x80\x9dtarkkan\xc3\xa4k\xc3\xb6inen ja omintakeinen fantasiakirjailija, jonka teoksissa esiintyy voimakkaana ajatus fantasian moninaisuudesta\xe2\x80\x9d._NEWLINE_Kushner on juutalaista syntyper\xc3\xa4\xc3\xa4 ja kasvanut Ohiossa. H\xc3\xa4n asuu New Yorkissa yhdess\xc3\xa4 vaimonsa Delia Shermanin kanssa (he avioituivat 1996). H\xc3\xa4n juonsi radio-ohjelmaa Sound & Spirit vuosina 1996\xe2\x88\x922010. H\xc3\xa4n on ty\xc3\xb6skennellyt my\xc3\xb6s opettajana ja luennoitsijana._NEWLINE_Kushner oli kunniavieraana vuoden 2010 Finnconissa Jyv\xc3\xa4skyl\xc3\xa4ss\xc3\xa4.'